da en da nl ca da da de es da da da da da en da de nb da fr da pt da da da da da da da de da nb da da da da da da da da da da da nl da en da da es nl da
Omprioritering af udviklingsmidler til ukrainske flygtninge i Danmark | Udenrigsministeriet
24.3.2022 18:25:40 CET | Udenrigsministeriet
Danmark er blevet et nærområde efter Ruslands angrebskrig på Ukraine. Det betyder, at der er omprioriteret 2 mia. kr. fra udviklingsbistanden til ukrainske flygtninge på dansk jord. Oversigten over, hvilke midler der omprioriteres, er klar.
Det har været fast praksis under skiftende regeringer de seneste 30 år at anvende midler fra bistanden til at hjælpe flygtninge på dansk jord i overensstemmelse med internationale retningslinjer.
”Vi står med den hurtigst voksende flygtningekrise i Europa siden 2. verdenskrig. 10 millioner ukrainere er indtil videre drevet på flugt fra deres hjem. Det er regeringens politik, at flygtninge skal hjælpes i deres nærområder. Det er en hovedprioritet i den udviklingspolitiske strategi, som otte partier står bag. Nu er Danmark selv blevet et nærområde til et land i krig. Derfor har vi et særligt ansvar for at hjælpe,” siger minister for udviklingssamarbejde Flemming Møller Mortensen.
”Det er regeringen magtpåliggende at sikre, at omprioriteringerne sker så skånsomt som muligt. Derfor har vi lavet en nøje gennemgang af bistanden, hvor vi både har været tro mod den strategiske retning for udviklingssamarbejdet, som det fremgår af den udviklingspolitiske strategi. Men hvor vi samtidig har øje for igangværende aktiviteter, vores partnere og Danmarks internationale forpligtigelser.”
Links til oversigt fremgår nedenfor.
Fg. Pressechef til ministeren for udviklingssamarbejde og nordisk samarbejde
+45 61 97 92 41
UM - Overblik over omprioriteringer.pdf
33 92 00 00http://um.dk/
Følg pressemeddelelser fra Udenrigsministeriet
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Udenrigsministeriet
100 millioner kr. til verdens store og glemte humanitære kriser3.10.2022 18:00:00 CEST | Pressemeddelelse
Aldrig har så mange mennesker haft behov for nødhjælp. Derfor giver Danmark nu yderligere 100 millioner kroner i humanitær bistand. Støtten skal gå til de alvorlige humanitære kriser i Syrien, på Afrikas Horn samt til andre af verdens mange glemte kriser.
Rapport fra sikkerhedspolitisk analysegruppe præsenteret i dag: Trusselsniveauet er skærpet3.10.2022 15:52:54 CEST | Pressemeddelelse
Kongeriget Danmarks sikkerhed vil i de kommende år blive udfordret af et øget trusselsniveau, og derfor er der brug for et styrket forsvar. Det er blandt konklusionerne i den sikkerhedspolitiske analysegruppes rapport, der blev præsenteret tidligere i dag.
Ruslands ambassadør har været til samtale i Udenrigsministeriet efter Putins udmeldinger om ulovlig annektering3.10.2022 14:10:06 CEST | Pressemeddelelse
Efter Vladimir Putins tale om den ulovlige annektering af fire øst- og sydukrainske regioner i fredags, blev den russiske ambassadør Vladimir Barbin indkaldt til samtale i Udenrigsministeriet på instruktion fra udenrigsminister Jeppe Kofod. Samtalen fandt sted her til eftermiddag.
Russisk ambassadør indkaldes til samtale i Udenrigsministeriet efter tale om ulovlig annektering1.10.2022 09:33:12 CEST | Pressemeddelelse
Præsident Vladimir Putin holdt fredag en tale om at ulovligt annektere store dele af Ukraine. Annekteringen blev også drøftet i FN’s Sikkerhedsråd.
Møde i Det Udenrigspolitiske Nævn29.9.2022 16:30:02 CEST | Pressemeddelelse
Det Udenrigspolitiske Nævn holder møde fredag den 30. september 2022 kl. 9.45. Fra regeringen deltager udenrigsministeren og forsvarsministeren.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022